SET เปิดพุ่ง 12 จุด นลท.ลุ้น “ไบเดน” ชนะเลือกตั้งส่งผลบวก “เทรดวอร์”
SET เปิดพุ่ง 12 จุด นลท.ลุ้น “ไบเดน” ชนะเลือกตั้งส่งผลบวก “เทรดวอร์”
5 พ.ย. 2563

ดัชนีตลาดหุ้นไทย ณ เวลา 10.00 น. อยู่ที่ 1,234.14 จุด บวก 11.70 จุด หรือ 0.96% สูงสุดที่ 1,236.29 จุด ต่ำสุดที่ 1,233.16 จุด มูลค่าการซื้อขาย 2.55 พันล้านบาท
ด้าน บล.ฟินันเซีย ไซรัส ประเมินแนวโน้มตลาดวันนี้ คาด SET Index จะยังแกว่งตัวผันผวนในกรอบ 1,215-1,233 จุด โดยยังจับตาความชัดเจนของผลการเลือกตั้งสหรัฐฯ โดยระยะสั้นคาดได้แรงหนุนจากคะแนน Electoral Vote ของไบเดนที่นำทรัมป์อยู่ล่าสุด 264 : 214 เสียง รวมถึงมีคะแนนนำใน Battleground State อย่างเนวาด้าและแอริโซนา ซึ่งกรณีไบเดนชนะการเลือกตั้ง เรามองเป็นบวกต่อตลาดหุ้นเอเชีย
ขณะที่ บล.กรุงศรี คาด SET ปรับตัวขึ้น 1,230 จุดก่อนสลับอ่อนตัวตามแรงหนุนคาดการณ์นายโจ ไบ เดนจะชนะการเลือกตั้งซึ่งจะเป็นบวกต่อความสัมพันธ์ทางการค้าและมาตรการ กระตุ้นเศรษฐกิจครั้งใหญ่ รวมถึงราคาน้ำมันดิบที่ดีดตัวขึ้น อย่างไรก็ตามควรระวังแรงขายตามสัญญาณเทคนิคที่จะกดดันดัชนีในช่วงดีดตัว